సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
క్రికెటర్ల కోసం డ్రింక్స్‌ మోసిన ఆస్ట్రేలియా ప్రధాని
మ్యాచ్ మధ్యలో డ్రింక్స్ బ్రేక్ రాగానే.. ఆటగాళ్లకి సాధారణంగా రిజర్వ్ బెంచ్‌‌ క్రికెటర్లు డ్రింక్స్ తీసుకెళ్తూ ఉంటారు. కానీ.. ఆస్ట్రేలియా‌ క్రికెటర్ల కోసం ఆ దేశ ప్రధాని స్వయంగా డ్రింక్స్ తీసుకెళ్లి అందర్నీ ఆశ్చర్యపరిచాడు.
Samayam Telugu | Updated:
Oct 25, 2019, 02:46PM IST
Photo Credit: Twitter
ఆస్ట్రేలియా పీఎం ఎలెవన్, శ్రీలంక జట్ల మధ్య తాజాగా ముగిసిన టీ20 మ్యాచ్‌లో ఓ ఘటన క్రికెట్ అభిమానుల్ని ఆశ్చర్యపరిచింది. మ్యాచ్ మధ్యలో ఫీల్డ్ అంపైర్లు డ్రింక్స్ బ్రేక్ ఇవ్వగా.. ఆస్ట్రేలియా టీమ్ క్యాప్ ధరించిన ఆ దేశ ప్రధాని స్కాట్ మారిసన్ ఆటగాళ్ల కోసం డ్రింక్స్ తీసుకుని మైదానంలోకి పరుగెత్తుకెళ్లాడు. దీంతో.. ఆశ్చర్యపోయిన ఆస్ట్రేలియా క్రికెటర్లు.. తమ ప్రధానిని అభినందిస్తూ.. ఆ డ్రింక్స్ తాగారు.
Also Read: భారత్ టీ20 జట్టులోకి 6,6,6,6,6 పవర్ హిట్టర్..!
ఆస్ట్రేలియా, శ్రీలంక మధ్య త్వరలో మూడు టీ20ల సిరీస్ ప్రారంభంకానుండగా.. ఈ సిరీస్‌కి ముందు రెండు జట్లూ ఓ ప్రాక్టీస్ మ్యాచ్ ఆడాయి. ఈ మ్యాచ్‌కి కొద్దిసేపు కామెంట్రీ బాక్స్‌లో కూర్చుని వ్యాఖ్యానం అందించిన మారిసన్.. అనంతరం మైదానంలోకి డ్రింక్స్ తీసుకెళ్లి.. క్రికెట్‌పై తనకి ఉన్న ప్రేమని చాటుకున్నాడు.
మ్యాచ్‌లో తొలుత బ్యాటింగ్ చేసిన శ్రీలంక జట్టు 131 పరుగులు చేయగా.. ఛేదనలో పీఎం ఎలెవన్ జట్టు 9 వికెట్లు చేజార్చుకుని ఓడిపోయేలా కనిపించింది. కానీ.. ఆఖర్లో డేనియల్ క్రిస్టియన్ 15 బంతుల్లో విలువైన 13 పరుగులు చేయడంతో.. ఒక వికెట్ తేడాతో పీఎం ఎలెవన్ జట్టు విజయాన్ని అందుకుంది.
Read More: భారత్‌లో బంగ్లాదేశ్ టూర్.. మ్యాచ్‌ల షెడ్యూల్ ఇదే
పాకిస్థాన్‌తో ఇటీవల లాహోర్ వేదికగా ముగిసిన మూడు టీ20ల సిరీస్‌ని 3-0తో చేజిక్కించుకున్న శ్రీలంక జట్టు ఇప్పుడు మంచి ఊపుమీదుంది. మరోవైపు ఆస్ట్రేలియా జట్టులోకి సుదీర్ఘ విరామం తర్వాత స్టీవ్‌స్మిత్, డేవిడ్ వార్నర్ మళ్లీ వచ్చారు.